ร้านติดอ่างคาเฟ่ ร้านนี้เปิดมานานแล้ว แต่พลาดสายตาเราไป วันนี้ลองมาชิมสักหน่อย ร้านนี้อยู่อ่างศิลา บรรยากาศร่มรื่น ต้นไม้เยอะมาก มีเป็นน้ำตกเล็กๆ มีสระว่ายน้ำ คือร่มรื่น เหมาะแก่การพักผ่อนมาก เสียดายมาตอนกลางคืน มองไม่ค่อยเห็นสวนที่เค้าจัดไว้ รอบหน้าจะมากลางวันอีกครั้ง แต่บรรยากาศดี น่านั่งจริงๆค่ะ บริการก็ดี ร้านกว้างขวาง เริ่มเมนูแรกเลย เนื่องจากเรากินของคาวจากที่อื่นมาแล้ว เลยสั่งได้นิดหน่อย
จานแรก ยำแซลมอน 159 บาท ผักให้เยอะดีค่ะ รสชาติทั่วไป ร้านนี้เหมือนใช้แซลมอน ไม่สดมาก คือ เหมือนทำสุกมานิดนึง เราไม่ค่อยชอบ แบบสดๆเลย เสียดายจานนี้นิดนึง ถ้าใช้สด น่าจะอร่อย
 
จานที่สองสั่งของหวาน เครปไอศครีม 150 บาท สั่งเป็นไอติมสตอเบอรี่ กับนมสด อร่อยดีค่ะ ไอติมอร่อย เครปอร่อย วิปครีมอร่อย ชอบค่ะ มีผลไม้ทั้งแก้วมังกร ทั้งส้ม องุ่น กีวี ไว้กินแก้เลี่ยน ชอบค่ะจานนี้
 
ส่วนน้ำสั่ง น้ำมะพร้าวปั่นมาค่ะ มาเป็นลูกเลย เอาเนื้อปั่นกับน้ำมะพร้าว อร่อยค่ะ ชอบ หวานชื่นใจ อร่อยดีค่ะ
 
โดยรวมดีค่ะ ทั้งบรรยากาศ บริการ และของหวาน ส่วนของคาว เดี๋ยวรอบหน้าจะมาชิมอย่างอื่นอีกค่ะ